ماحولیات، جنگلات اور موسمیاتی تبدیلی کی وزارت
پچھلے سال کی اسی مدت کے مقابلے میں موجودہ سال میں آتشزدگی کے واقعات میں تقریباً 52 فیصد کمی آئی ہے
کمیشن فار ایئر کوالٹی منیجمنٹ ہریانہ، پنجاب اور یو پی کے ریاستی حکومت کے عہدیداروں کے ساتھفریم ورک اور ایکشن پلان پر سختی سے عمل درآمد کے لیے گہرائی سے کوشش کر رہا ہے۔
سی اے کیوایم دھان کی کٹائی کے اس سیزنیعنی 15 ستمبر کے بعد سے این سی آر اور ملحقہ علاقوں کے لیے موجودہ سال کے لیے دھان کی باقیات کو جلانے کے واقعات کی نگرانی کر رہا ہے
انفورسمنٹ ایجنسیوں نے اب تک پنجاب، ہریانہ، اور یو پی کے این سی آر اضلاع میں کل رپورٹ کردہ سائٹس میں سے 8,575 کا معائنہ کیا ہے اوراب تک تقریباً5805000روپے کا ماحولیاتی معاوضہعائدکیا جا چکا ہے
نئی دہلی ،5نومبر،2021
پرالی جلانے سے فضائی آلودگی پر قابو پانے اور اسے کم کرنے کے لیے، کمیشن نے ایک تفصیلی فریم ورک تیار کیا تھا اور اس کے مطابق حکومت پنجاب، این سی آر کی ریاستی حکومتوں اور دہلی کے جی این سی ٹی نے ایکشن پلان کو حتمی شکل دی ہے۔
دھان کی کٹائی کے موجودہ سیزن کے دوران، این سی آر اور ملحقہ علاقوں میں کمیشن فار ایئر کوالٹی منیجمنٹ پچھلے ڈیڑھ ماہ یعنی 15 ستمبر 2021 سے پنجاب، ہریانہاور اتر پردیش اور راجستھان کے این سی آر اضلاع اور دہلی کے این سی ٹی میں دھان کی باقیات کو جلانے کے واقعات کی سرگرمی سے نگرانی کر رہا ہے۔
ریاستی حکومتوں، محکموں اور دیگر اسٹیک ہولڈرز کی طرف سے سی آر ایم مشینری،پوسا بائیو ڈیکمپوزر کے استعمال کے ذریعے فصلوں کی باقیات کے بہتر انتظام کی سمت میں ٹھوس کوششیں کی جا رہی ہیں اور اس کے علاوہ آئی ای سی کی سرگرمیاں، تعلیمی مہمات، آگاہی کیمپس اور پرنٹ، الیکٹرانک اور سوشل میڈیا کے ذریعے تشہیر سے دھان کے بھوسے کے پہلے سے استعمال کے لیے مختلف اختیارات کی سہولت فراہم کی جا رہی ہے۔
مذکورہ رپورٹ کے نتیجے میں اور کمیشن کے لیے اسرو کے بنائے گئے پروٹوکول پر مبنی رپورٹوں کے مطابق، پنجاب، ہریانہ،یوپی اور راجستھان کے این سی آر اضلاع اور دہلی کے این سی ٹی میں دھان کی باقیات کو جلانے کے کل فعال واقعات 43,918 سے کم ہو گئے ہیں۔ 2020 میں 21,364 کے مقابلے 2021 میں 15 ستمبر سے 02 نومبر کے دوران یعنی پچھلے سال کی اسی مدت کے مقابلے میں موجودہ سال میں 51.35 فیصد کی کمی واقع ہوئی ہے۔
پچھلے ایک ہفتے کے دوران یعنی 27 اکتوبر سے 02 نومبر تک، 2020 میں 23,628 کیسز کے مقابلے میں، 2021 میں اسی عرصے میں صرف 12,853 ایکٹیو کیسز سامنے آئے ہیں، اس طرح 10,775 کیسز  کی کمی کا مظاہرہ کیا گیا ہے۔
پنجاب ریاست میں دھان کی باقیات کو جلانے کے بڑے ہاٹ اسپاٹ ترن تارن، امرتسر، فیروز پور، پٹیالہ، لدھیانہ اور کپورتھلا ہیں۔ اسی طرح ہریانہ کے بڑے ہاٹ اسپاٹ کیتھل، کرنال، کروکشیتر، فتح آباد، امبالہ اور جند ہیں۔
8575 کھیتوں میں جہاں پر پرالی جلانے کی اطلاع ملی تھی، ان کا اب تک ریاستیانفورسمنٹ ایجنسیوں اور متعلقہ ریاستوں کے حکام کے ذریعے معائنہ کیا گیا ہے اور تقریباً5805000 روپے کا ماحولیاتی معاوضہ عائد کیا گیا ہے۔
کمیشن پنجاب، ہریانہ اور اتر پردیش کی ریاستی حکومتوں کے ساتھ باقاعدگی سے بات چیت کر رہا ہے تاکہ ایکشن پلان اور دھان کی باقیات کو جلانے کو روکنے کے لیے فریم ورک پر سختی سے عمل درآمد کو یقینی بنایا جا سکے۔ فصل کی کٹائی اپنے عروج پر ہے اور ریاستی حکومتیںپرالی جلانے کے مسئلے سے مؤثر طریقے سے نمٹنے کے لیے نفاذ کی افادیت کو بہتر بنانے کے لیے ایکشن پلان کے مطابق اقدامات کر رہی ہیں۔
سی اے کیو ایم نے 2 نومبر 2021 کو کمیشن کی ایک میٹنگ بھی کی ہے جس میں پنجاب، ہریانہ اور اتر پردیش کی ریاستی حکومتوں کے ذریعے فریم ورک اور ایکشن پلان کے مؤثر نفاذ پر خصوصی توجہ دی گئی ہے۔
<><><><><>
ش ح-ا م-ج
U.No. : 12557
(Visitor Counter : 62